《岳祠铜爵》
清代·张廷济

官家不要复提封，翻碍精忠报九重。长脚死贪刑白马，雄心生负饮黄龙。

吁天北阙书千字，酹地西湖酒一钟。移荐金陀祠庙肃，灵旗风雨飒三冬。

作者简介：（1768—1848）浙江嘉兴人，字叔未。嘉庆三年乡试第一。应会试屡踬，遂绝意仕途，以图书金石自娱。建“清仪阁”，自商周至近代，凡金石书画刻削髹饰之属，无不收藏，各系以诗。书法米芾，长草隶，号为当世之冠。有《桂馨堂集》、《清仪阁题跋》。